บาทเปิด 31.60 บาทต่อดอลลาร์ อ่อนค่า
เงินบาทเปิดตลาด 31.60 บาทต่อดอลลาร์ อ่อนค่าตามแรงซื้อดอลล์ มองกรอบวันนี้ 31.55-31.70บาทต่อดอลลาร์
16 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.60 บาท/ดอลลาร์ อ่อนค่าจากปิดตลาดเย็นวานนี้ที่ระดับ 31.50 บาท/ดอลลาร์
เช้านี้บาทอ่อนค่า เนื่องจากมีแรงซื้อดอลลาร์ต่อเนื่อง แต่เคลื่อนไหวในทิศทางตรงกันข้ามกับตลาดโลกที่แข็งค่าเมื่อเทียบกับดอลลาร์ค่า หลังตลาดคลายกังวลต่อสถานการณ์การแพร่ระบาดของโรคโควิด-19 เนื่องจากมีความคืบหน้าเรื่องการพัฒนาวัคซีน ส่วนสถานการณ์ทางการเมืองภายในประเทศนั้น มีผลในวงจำกัด
"บาทอ่อนค่าต่อเนื่อง จากแรงซื้อดอลลาร์ สวนทางกับภูมิภาคที่แข็งค่า ส่วนการเมืองในประเทศมีผลในวงจำกัด เนื่องจากแคนดิเดตเป็นคนเดิมๆ แต่ที่แปลกใจคือการลาออกของรองนายกฯ สมคิด" นักบริหารเงิน กล่าว
นักบริหารเงิน คาดกรอบการเคลื่อนไหวของเงินบาทในวันนี้ไว้ระหว่าง 31.55-31.70 บาท/ดอลลาร์